Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: szabályairól szóló 1/1975. (II. 5.) KPM–BM együttes rendelet (a továbbiakban: KRESZ) rendelkezéseinek
Paragraph Index: 608

11. A vasúti és a kombinált áruszállítás fejlesztése és támogatása A vasúti áruszállítás leghatékonyabb módja a konténeres/cserefelépítményes szállítás. Az árufuvarozásban használt szabványos konténerek, valamint a cserefelépítmények közúton problémamentesen fuvarozhatók el a vasúti terminálig, és a vasút is rendelkezik ezek szállítására alkalmas vasúti kocsikkal. A konténeres szállítás lényegesen elõnyösebb, mint a RoLa (gördülõ országút). Mindemellett ahol a RoLa infrastrukturális háttere rendelkezésre áll, ott azt fenn kell tartani, sõt fejleszteni kell a RoLa vonatok kapacitását. – Fejleszteni kell a vasúti-közúti kombinált áruszállítást. – Versenyképesebbé kell tenni a vasúti közlekedést. – Elõnyben kell részesíteni a vasúti és a kombinált rendszereket alkalmazó infrastrukturális beruházásokat. – Meg kell szüntetni a vasúti pályahasználat és a közúti útdíj közötti eltéréseket. Felelõs: közlekedésért felelõs miniszter gazdaságpolitikáért felelõs miniszter Határidõ: 2012-tõl folyamatosan, a források rendelkezésre állásának függvényében Az intézkedés költségkihatásai: A RoLa kombinált fuvarozás támogatására a közlekedésért felelõs tárca 2011-ben 550 millió forintot fordít. Amennyiben a vasúti pályahasználati díj és a közúti útdíj 1 km-re vetített díja között a vasút javára történik elõrelépés, amely feltételezi a használattal arányos közúti útdíjrendszer bevezetését, akkor a vasút versenyképességének javulásával a vasúti áruszállítás volumene megemelkedhet. Az infrastruktúra fejlesztés projektekre szánt összegek vasút és közút közötti arányos megosztásával speciális többlet költségvetési forrásokra nincs szükség. Az intézkedés PM10 csökkentési potenciálja: A vasúti és a közúti-vasúti kombinált áruszállítással továbbított, a közútról levett árumennyiség nagyságrendje függvényében határozható meg a PM10 csökkentési potenciál. A szennyezõanyag kibocsátás elsõsorban a közúti jármûkilométer mérséklõdésének arányában csökken.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes